বাবা-মার ভুলে মর্মান্তিক পরিণতি! ফ্ল্যাটে মৃত্যু কিশোরীর | Teenage girl dies in Dadar Police Compound fire in Dadar West fire - Bengali Oneindia
| Published: May 13 2019, 9:10 [IST]
পরিবারের ভুলে মর্মান্তিক পরিণতি কিশোরীর। তালাবন্ধ ফ্ল্যাটে আগুনে পুড়ে মৃত্যু। ঘটনাটি মুম্বইয়ের দাদার পুলিশ স্টেশন কমপাউন্ডের। দুপুরের দিকে
ওই আগুন লাগে। মৃতের নাম শ্রাবণী চবন বলে জানা গিয়েছে। মৃতের বাবা পুলিশকর্মী। তাঁর পোস্টির ভাকোলা থানায়।
রবিবার দুপুরে দাদার পুলিশ স্টেশন কমপাউন্ডের ওণ সাই রাম বিল্ডিংয়ে আগুন লাগে। আগুন ছড়ায় তৃতীয় তল থেকে। খবর পেয়ে ঘটনাস্থলে যায়
দমকলের ৪ টি ইঞ্জিন।
সূত্রের খবর অনুযায়ী, মেয়েকে ফ্ল্যাটে রেখে বাবা-মা একটি অনুষ্ঠানে যোগ দিতে গিয়েছিলেন। ফ্ল্যাট ছিল বাইরে থেকে তালা বন্ধ। যেই সময় আগুন লাগে সেই সময় শ্রাবণী ঘুমিয়ে ছিলেন। ফলে আগুন লাগার পর কমপ্লেক্সের অন্য বাসিন্দারা বেরিয়ে আসতে পারলেও, শ্রাবণী বেরিয়ে আসতে পারেনি।
দমকলকর্মীরা আগুন নিয়ন্ত্রণে এনে যখন বছর ১৬-র শ্রাবণীদের ফ্ল্যাটের কাছে পৌঁছন, ততক্ষণে মৃত্যু হয়েছে তার। ৩৭ নম্বর ফ্ল্যাটের তালা ভেঙে শ্রাবণীর দেহ উদ্ধার করেন দমকলকর্মীরা।
fire death mumbai আগুন মৃত্যু মুম্বই
Teenage girl dies in Dadar Police Compound fire in Dadar West fire
Story first published: Monday, May 13, 2019, 9:10 [IST]